**Arttu Eemil Juhani Nevasaari** (s. 23. tammikuuta 2000 Oulu) on suomalainen jääkiekkoilija, joka edustaa Mestis-joukkue Kajaanin Hokkia. Hän on pelipaikaltaan oikea laitahyökkääjä. Nevasaari laukoo oikealta.

Ura
---

### Seuraura

Nevasaari aloitti Oulun Kärppien luistelukoulussa nelivuotiaana. Oulun Kärpät 46 ry valitsi hänet E-juniorina maaliskuun 2011 kuukauden junioriksi. Kaudella 2014–2015 Nevasaari oli C-nuorten SM-sarjan runkosarjassa joukkueensa paras maalintekijä 23 osumallaan, joilla hän sijoittui koko sarjan maalipörssissä kuudenneksi. Pudotuspeleissä Nevasaari jakoi kuudella osumallaan Kärppien sisäisen maalipörssin voiton Jesse Koskenkorvan ja Samuli Ervastin kanssa. Hän voitti kauden päätteeksi C-nuorten SM-hopeaa. Nevasaari palkittiin sarjan vuoden tulokkaana Timo Jutila -palkinnolla.

Kauden 2015–2016 Nevasaari pelasi suurimmaksi osaksi Kärppien B-nuorissa, jossa hän voitti kauden päätteeksi Suomenmestaruuden. Nevasaari vahvisti myös seuran C-nuoria, joiden paras maalintekijä hän oli pudotuspeleissä viidellä osumallaan. Nevasaari voitti kauden päätteeksi myös C-nuorten SM-pronssia. Kaudella 2016–2017 hän oli Kärppien B-nuorten paras pistemies ja maalintekijä tehoilla 26+17=43. Nevasaari voitti koko B-nuorten SM-sarjan maalipörssin ja hänet palkittiin tämän myötä Raimo Summanen -palkinnolla. Hän voitti kauden päätteeksi B-nuorten SM-pronssia. Nevasaari palkittiin kauden päätteeksi myös sarjan parhaana pelaajana Esa Tikkanen -palkinnolla ja parhaana hyökkääjänä Esa Peltonen -palkinnolla sekä valittiin ensimmäiseen tähdistökentälliseen. Kaudella 2017–2018 hän oli 18 osumallaan Kärppien A-nuorten kolmanneksi paras maalintekijä Atte Karppisen kanssa. Nevasaari voitti kauden päätteeksi A-nuorten SM-hopeaa.

Kaudeksi 2018–2019 Nevasaari siirtyi vuoden mittaisella SM-liigasopimuksella Turun Palloseuraan. Hän pelasi kautensa suurimmaksi osaksi seuran A-nuorissa. Nevasaari oli tehoilla 17+14=31 joukkueen paras maalintekijä Aarne Intosen ja Jesper Larinmaan kanssa sekä neljänneksi paras pistemies. Nevasaari pelasi TPS:n SM-liigajoukkueessa kauden aikana kolme runkosarjaottelua ilman tehopisteitä ja kaksi Mestarien liigan ottelua tehden yhden syöttöpisteen. Hän teki liigadebyyttinsä runkosarjan kahdeksannella kierroksella 29. syyskuuta 2018 Pelicansia vastaan. Nevasaari merkittiin TPS:n nelosketjun oikeaan laitaan Jonne Virtasen ja Oskari Siikin viereen. Hän sai ottelussa jääaikaa 7.27 minuuttia.

Nevasaari pelasi kauden 2019–2020 kokonaan TPS:n A-nuorissa, eikä hän saanut tililleen SM-liigaotteluita. Nevasaari voitti joukkueen sisäisen piste- ja maalipörssin tehtyään 48 runkosarjaottelussa tehot 28+23=51. Hän sijoittui koko A-nuorten SM-liigan alku- ja runkosarjan yhteenlasketussa maalipörssissä toiseksi edellään vain Kiekko-Espoon Veeti Miettinen. Nevasaari jakoi myös sarjojen pistepörssin yhdeksännen sijan SaiPan Niko Kautiaisen kanssa. Myös kauden 2020–2021 hän pelasi kokonaan TPS:n U20-joukkueessa. Nevasaari jakoi tehoilla 17+18=35 joukkueen sisäisen maalipörssin toisen sijan Aarne Intosen kanssa edellään Leevi Teissala sekä sijoittui sisäisessä pistepörssissä kolmanneksi.

Kaudeksi 2021–2022 Nevasaari siirtyi vuoden mittaisella sopimuksella Mestis-joukkue Kokkolan Hermekseen. Hän pelasi tulokaskautenaan toi 42 runkosarjaottelua tehopistein 9+13=22 ja kaksi playoff-ottelua ilman tehopisteitä. Nevasaari pelasi myös neljä Suomen Cupin ottelua tehden kaksi syöttöpistettä. Kaudeksi 2022–2023 hän siirtyi jatkamaan Mestis-pelejään vuoden mittaisella sopimuksella Kajaanin Hokkiin.

### Maajoukkueura

Nevasaari pelasi alle 18-vuotiaiden MM-kilpailuissa vuonna 2018, jolloin hän voitti maailmanmestaruuden. Nevasaari pelasi myös World U-17 Hockey Challengessa vuonna 2016, jolloin hän oli kahdella osumallaan Suomen paras maalintekijä Niklas Nordgrenin kanssa. Nevasaari pelasi myös nuorten olympialaissa, Lillehammerissa vuonna 2016, jolloin hän toimi Suomen varakapteenina. Yhteensä Nevasaari on pelannut 14 nuorten ja 40 poikien maaottelua.

Nevasaari valittiin Pohjola-leirin tähdistökentälliseen vuonna 2015.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2016–2017 | Kärpät | A-SM | 1 | 0 | 0 | 0 | 0 | – | – | – | – | – |
| 2017–2018 | Kärpät | A-SM | 46 | 18 | 8 | 26 | 8 | 10 | 2 | 2 | 4 | 2 | U18 | 7 | 0 | 3 | 3 | 0 |
| 2018–2019 | TPS | A-SM | 47 | 17 | 14 | 31 | 8 | – | – | – | – | – |
|  | TPS | SM-liiga | 3 | 0 | 0 | 0 | 0 | – | – | – | – | – |
| 2019–2020 | TPS | A-SM | 48 | 28 | 23 | 51 | 8 | – | – | – | – | – |
| 2020–2021 | TPS | U20-SM | 27 | 17 | 18 | 35 | 4 | 2 | 3 | 1 | 4 | 0 |
| 2021–2022 | Hermes | Mestis | 42 | 9 | 13 | 22 | 4 | 2 | 0 | 0 | 0 | 0 |
| 1 kausi | yhteensä | SM-liiga | 3 | 0 | 0 | 0 | 0 | – | – | – | – | – |
| 1 kausi | yhteensä | Mestis | 42 | 9 | 13 | 22 | 4 | 2 | 0 | 0 | 0 | 0 |

Lähteet
-------

* Arttu Nevasaari The Internet Hockey Databasessa (englanniksi)
* Arttu Nevasaari Eurohockey-sivustolla (englanniksi)
* Arttu Nevasaari *Elite Prospects*. Everysport Media Group AB.  (englanniksi)

### Viitteet

1. ↑  Kastellin urheilulukioon valitut 2016 *ouka.fi*. Oulun kaupunki. Viitattu 26.11.2020.
2. 1 2 3 4 5 6 7  Arttu Nevasaari *Elite Prospects*. Everysport Media Group AB.  (englanniksi)
3. ↑  Anttila, Sampo: Arttu Nevasaari maaliskuun Kuukauden juniori 2011  10.3.2011. Junnut.com.  Arkistoitu 29.10.2020. Viitattu 1.10.2018.
4. ↑  Elite Prospects - U16 SM-sarja Stats 2014-2015 *eliteprospects.com*. Everysport Media Group AB. Viitattu 10.4.2019. (englanniksi)
5. ↑  Elite Prospects - Kärpät U16 *eliteprospects.com*. Everysport Media Group AB. Viitattu 10.4.2019. (englanniksi)
6. ↑  Elite Prospects - Kärpät U16 *eliteprospects.com*. Everysport Media Group AB. Viitattu 10.4.2019. (englanniksi)
7. ↑  Elite Prospects - Kärpät U18 *eliteprospects.com*. Everysport Media Group AB. Viitattu 10.4.2019. (englanniksi)
8. ↑  Elite Prospects - Kärpät U20 *eliteprospects.com*. Everysport Media Group AB. Viitattu 10.4.2019. (englanniksi)
9. ↑  TPS:lle kuusi uutta pelaajaa - Korpikoski palaa pitkällä sopimuksella Turkuun *Jatkoaika.com*.  21.5.2018. Jatkoaika r.y. Viitattu 1.10.2018.
10. ↑  Elite Prospects - TPS U20 *eliteprospects.com*. Everysport Media Group AB. Viitattu 10.4.2019. (englanniksi)
11. ↑  Kokoonpanot *liiga.fi*.  29.9.2018. Jääkiekon SM-liiga Oy. Viitattu 1.10.2018.
12. ↑  Ottelutilastot *liiga.fi*.  29.9.2018. Jääkiekon SM-liiga Oy. Viitattu 1.10.2018.
13. ↑  Elite Prospects - TPS U20 Everysport Media Group AB. Viitattu 20.3.2020.
14. ↑  Elite Prospects - U20 SM-liiga Stats 2019-2020 Everysport Media Group AB. Viitattu 12.4.2020.
15. ↑  Elite Prospects - TPS U20 Everysport Media Group AB. Viitattu 24.5.2021.
16. ↑  ARTTU NEVASAARI HERMEKSEEN *kokkolanhermes.fi*.  24.5.2021. Edustus Hermes ry. Viitattu 24.5.2021.
17. ↑  Hokki nappasi kaksi hyökkääjää riveihinsä – Nevasaari ja Lausniemi saapuvat Kajaaniin *hokki.fi*.  24.5.2021. Hokki Kainuu Oy. Viitattu 25.9.2022.
18. ↑  Elite Prospects - Finland U17 *eliteprospects.com*. Everysport Media Group AB. Viitattu 10.4.2019. (englanniksi)